– त्यो नाम सबैलाई थाहा छ । उसले पहिले पनि बेखारत्न शाक्यलाई टिकट बेचेको थियो । मेयरमा पैसा लिएर टिकट बेचेको थियो । स्थानीय तहको चुनावमा उसको स्वार्थ पैसा उठाउने थियो । चन्दा उठाउने थियो । यसपटक मैले चन्दा उठाउन दिइनँ । तिमीहरूले कार्यक्रम गर्न सकेनौं भने कार्यक्रम गर्न म आफै पैसा जुटाउँछु भनें । त्यसैले चुनाव हार्नुमा अन्तर्घात, विवेकशील साझा पार्टीलाई मत धेरै जानु र वाम गठबन्धन प्रमुख कारण हुन् । मेरो प्रतिस्पर्धी उम्मेदवारले कसैले कल्पना नै गर्न नसक्ने गरी ललितपुरमा व्यापक रूपमा पैसा खर्च गरे ।
